**JELGAVAS VALSTSPILSĒTAS PAŠVALDĪBAS 2023. GADA 23. FEBRUĀRA**

**SAISTOŠO NOTEIKUMU NR.23-2**

**“JELGAVAS VALSTSPILSĒTAS PAŠVALDĪBAS PIRMSSKOLAS IZGLĪTĪBAS FUNKCIJAS ĪSTENOŠANAS KĀRTĪBA”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | 1. Saistošo noteikumu projekts “Jelgavas valstspilsētas pašvaldības pirmsskolas izglītības funkcijas īstenošanas kārtība” (turpmāk – saistošo noteikumu projekts) izstrādāts ar mērķi izdot [Vispārējās izglītības likumā](https://likumi.lv/ta/id/20243-visparejas-izglitibas-likums) ietvertajam pilnvarojumam Jelgavas valstspilsētas pašvaldībai (turpmāk – pašvaldība) kā pirmsskolas izglītības iestāžu dibinātājam noteikt bērnu uzņemšanas kārtību pirmsskolas izglītības iestādēs un [Izglītības likumā](https://likumi.lv/ta/id/50759-izglitibas-likums) noteiktajam pienākumam segt izmaksas privātai izglītības iestādei, kas nodrošina pirmsskolas izglītības programmas apguvi pašvaldības administratīvajā teritorijā deklarētam bērnam, atbilstošus saistošos noteikumus. 2. Šobrīd spēkā esošie saistošie noteikumi ir izdoti, pamatojoties uz likumu “[Par pašvaldībām](https://likumi.lv/ta/id/57255-par-pasvaldibam)”, kas ir zaudējis spēku, kā rezultātā saistošie noteikumi ir piemērojami pamatojoties uz Pašvaldību likuma pārejas noteikumu 6.punktu, ciktāl tas nav pretrunā ar Pašvaldību likumu, bet ne ilgāk kā līdz 2024. gada 30. jūnijam. 3. Saistošo noteikumu projekts nosaka pirmsskolas vecuma bērnu reģistrācijas, uzņemšanas un atskaitīšanas kārtību pašvaldības izglītības iestādēs un kārtību kādā pašvaldība sedz izmaksas Izglītības iestāžu reģistrā reģistrētai privātai izglītības iestādei, kas nodrošina pirmsskolas izglītības programmas apguvi, vai bērnu uzraudzības pakalpojuma sniedzējam, kas reģistrēts normatīvajos aktos noteiktā kārtībā un sniedz pilna laika bērnu uzraudzības pakalpojumu. 4. Saistošo noteikumu projektā ietvertās normas izstrādātas atbilstoši Vispārējās izglītības likumā dotā pilnvarojuma apjomam un [Ministru kabineta noteikumos](https://likumi.lv/ta/id/278801-noteikumi-par-izmaksu-noteiksanas-metodiku-un-kartibu-kada-pasvaldiba-atbilstosi-tas-noteiktajam-videjam-izmaksam-sedz-pirmssko) noteiktai kārtībai, nosakot:    1. bērnu reģistrācijas kārtību pirmsskolas izglītības apguvei pašvaldības pirmsskolas izglītības iestādēs;    2. vietu piešķiršanas kārtību pašvaldības pirmsskolas izglītības iestādēs;    3. bērnu uzņemšanas un atskaitīšanas kārtību pašvaldības pirmsskolas izglītības iestādēs;    4. pašvaldības atbalsta piešķiršanas kārtību privātai izglītības iestādei par pirmsskolas izglītības pakalpojuma nodrošināšanu vai bērnu uzraudzības pakalpojuma sniedzējam. |
| 1. **Fiskālā ietekme uz pašvaldības budžetu** | 1. Saistošo noteikumu īstenošanas fiskālās ietekmes prognoze uz pašvaldības budžetu:    1. nav ietekmes uz ieņēmumu daļu;    2. nav ietekmes uz izdevumu daļu, ņemot vērā, ka saistošo noteikumu projektā ietvertais pašvaldības atbalsts privātām izglītības iestādēm par pirmsskolas izglītības pakalpojuma nodrošināšanu un bērnu uzraudzības pakalpojuma sniedzējiem šobrīd jau pastāv un šim mērķim dome piešķir finanšu līdzekļus katram budžeta gadam.   2022. gadā pašvaldības atbalstam tika piešķirti 2 726 224,00 *euro*. 2023. gadā finansējums pašvaldības atbalstam ir plānots 3 059 652,00 *euro* apmērā;   * 1. ietekme uz citām pozīcijām budžeta ieņēmumu vai izdevumu daļā nav paredzēta. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | 1. Sociālā ietekme – tiks uzlabota iespēja vecākiem atgriezties darba tirgū, ja nav iespējams bērnu uzņemt pašvaldības pirmsskolas izglītības iestādē. 2. Nav ietekmes uz vidi. 3. Nav ietekmes uz iedzīvotāju veselību. 4. Ietekmes uz uzņēmējdarbības vidi pašvaldības teritorijā – palielināta pašvaldības atbalsta piešķiršana atbilstoši iepriekšējā gada darbības izvērtējumam veicinās kvalitatīvāku pirmsskolas izglītības nodrošināšanu privātās izglītības iestādēs. 5. Nav ietekmes uz konkurenci. |
| 1. **Ietekme uz administratīvajām procedūrām un to izmaksām** | 1. Neietekmē. Līdzšinējā kārtība netiek mainīta. |
| 1. **Ietekme uz pašvaldības funkcijām un cilvēkresursiem** | 1. Neietekmē pašvaldības funkcijas un cilvēkresursus. Līdzšinējā kārtība netiek mainīta. |
| 1. **Informācija par izpildes nodrošināšanu** | 1. Saistošo noteikumu izpildē nav paredzēts izveidot jaunu institūciju. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | 1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. **Izstrādes gaitā veiktās konsultācijas ar privātpersonām un institūcijām** | 1. Saistošo noteikumu projekts un tam pievienotais paskaidrojuma raksts 01.02.2023. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 15.02.2023. 2. Saņemtos viedokļus par saistošo noteikumu projektu pašvaldība apkopos (apkopojumā norādot iesniedzējus, vērā ņemtos viedokļus, vērā neņemtos viedokļus, pamatojumu) un atspoguļos šajā paskaidrojuma rakstā. |

Jelgavas valstspilsētas pašvaldības domes priekšsēdētājs A.Rāviņš